pythainlp/thai_wikipedia_clean_20230101 huggingface dataset:
ในการจัดตั้งรัฐบาลของพรรคประชาธิปัตย์ นายกอร์ปศักดิ์ สภาวสุ ได้รับตำแหน่งรองนายกรัฐมนตรี กำกับดูแลงานด้านเศรษฐกิจ ต่อมาในเดือนมกราคม พ.ศ. 2553 ได้ถูกปรับให้เป็นเลขาธิการนายกรัฐมนตรี จากกรณีชุมชนพอเพียง แทนนายนิพนธ์ พร้อมพันธุ์ ที่ลาออกจากตำแหน่ง และในเดือนธันวาคมของปีเดียวกัน ได้ขอลาออกจากตำแหน่งดังกล่าว เพื่อไปเตรียมการเลือกตั้งของพรรคประชาธิปัตย์ที่คาดว่าจะมีการเลือกตั้งในปี พ.ศ. 2554
24 มิถุนายน พ.ศ. 2562 กอร์ปศักดิ์ได้โพสต์ลงทวิตเตอร์ สาระสำคัญ คือ ลาออกจากสมาชิกพรรคประชาธิปัตย์ และต่อมาได้เข้าร่วมกับ พรรคกล้า ของนายกรณ์ จาติกวณิช
ประมวล สภาวสุ
ประมวล สภาวสุ อดีตรองนายกรัฐมนตรี รัฐมนตรีว่าการกระทรวงการคลังและกระทรวงอุตสาหกรรม เกิดวันที่ 29 พฤศจิกายน พ.ศ. 2470 ที่อำเภอบางปะหัน จังหวัดพระนครศรีอยุธยาเป็นบุตรของถาวร กับมาโนช สภาวสุ มีพี่น้อง 4 คน เป็นบิดาของ นาย กอรปศักดิ์ สภาวสุ อดีตรองนายกรัฐมนตรี สมรสกับคุณหญิงศรีประพาฬ สภาวสุ มีบุตรธิดารวม 5 คน
นายประมวลเป็นสมาชิกสภาผู้แทนราษฎรจังหวัดพระนครศรีอยุธยาหลายสมัย เข้าดำรงตำแหน่งรัฐมนตรีว่าการกระทรวงการคลังระหว่างปี พ.ศ. 2531-2533 ขณะที่เศรษฐกิจไทยร้อนแรงที่สุดในรอบ 20 ปีด้วยอัตราการขยายตัวสูงถึงร้อยละ 11 การส่งออกเติบโตเป็นประวัติการณ์ โดยสินค้าข้าวเพิ่มขึ้นร้อยละ 50 และสินค้าอุตสาหกรรมเพิ่มขึ้นร้อยละ 40 ประเทศไทยสามารถตั้งงบประมาณแผ่นดินแบบสมดุลได้เป็นครั้งแรกในประวัติศาสตร์ในปีงบประมาณ 2534
นายประมวล เกษียณตัวเองจากทางการเมืองตั้งแต่ปี พ.ศ. 2539 และถึงแก่อนิจกรรมเมื่อวันอาทิตย์ที่ 27 มกราคม พ.ศ. 2545 ขณะมีอายุได้ 74 ปี
Aircard
อุลตร้าแมนเลโอ
ยอดมนุษย์ อุลตร้าแมนเลโอ (ウルトラマンレオ, Urutoraman Reo) เป็นทีวีซีรีส์ชุดที่ 7 ของทีวีซีรีส์อุลตร้าซีรีส์ ออกอากาศตั้งแต่ปี ค.ศ. 1974 - ค.ศ. 1975 มีทั้งหมด 51 ตอน เป็นเรื่องราวของยอดมนุษย์อุลตร้าแมนคนใหม่ที่มาจากเนบิวล่า L77 ในกลุ่มดาวสิงโต ราศีสิงห์ ที่มีชื่อว่า "เลโอ" โดยอุลตร้าแมนเลโอต้องการจะล้างแค้นมนุษย์ดาวแม็กม่าเพื่อแก้แค้นให้พ่อแม่และชาวดาวของตนที่ถูกมนุษย์ดาวแม็กม่าฆ่าล้างเผ่าพันธุ์
อย่างไรก็ตาม ซีรีส์ชุดอุลตร้าแมน เลโอ เมื่ออกฉายในประเทศญี่ปุ่นกลับไม่ได้รับความนิยมเท่าที่ควร และหลังจากนี้ทางบริษัทสึบุราย่าโปรดักชั่นต้องงดการสร้างซีรีส์ชุดอุลตร้าแมนไว้ชั่วคราว โดยได้สร้างอุลตร้าแมนตอนใหม่ในแบบอนิเมะแทน คือ อุลตร้าแมน โจเนียส
ในประเทศไทย ทางไอบีซี 7 ซึ่งเป็นช่องการ์ตูนได้นำซีรีส์ชุดอุลตร้าแมนเลโอ มาฉายในปี พ.ศ. 2538
โอโตริ เก็น สมาชิกของ Jyonan Sport Club เป็นร่างที่อุลตร้าแมนเลโอ เจ้าชายแห่งดาว L77 แห่งหมู่ดาวราศีสิงห์แปลงเป็นมนุษย์ ผู้ที่จำต้องหลบหนีออกมาจากดาวบ้านเกิดที่ถูกทำลายโดยมนุษย์ดาวแม็กม่า ขณะเดียวกัน อุลตร้าเซเว่นกำลังต่อสู้กับสัตว์ประหลาดฝาแฝด เรด กีรัส กับแบล็ค กีรัส ที่ถูกบงการโดยมนุษย์ดาวแม็กม่า และกำลังเสียท่าถูกหักขา ทันใดนั้นอุลตร้าแมนเลโอก็ปรากฏกายขึ้น และช่วยเหลืออุลตร้าเซเว่นไว้ได้ เมื่อทั้งคู่ได้กลายร่างเป็นมนุษย์ โมโรโบชิ แดน (ร่างมนุษย์ของอุลตร้าเซเว่น) ซึ่งบัดนี้ได้เป็นหัวหน้าฝ่าย MAC (Monster Attacking Crew) แล้ว ต้องขาหักพิการเนื่องจากการต่อสู้ และไม่สามารถแปลงร่างเป็นอุลตร้าเซเว่นได้อีก ได้ขอร้อง โอโตริ เก็น (ร่างมนุษย์ของอุลตร้าแมน เลโอ) ให้เข้าเป็นสมาชิกและช่วยปกป้องโลกแทนเขา
โอโตริ เก็น ได้รับการฝึกฝนจาก โมโรโบชิ แดน ทั้งด้านร่างกายและจิตใจ จากหนุ่มใจร้อน มุทะลุ และร่างเลโอที่ไม่สามารถปล่อยพลังลำแสงออกมาได้ ก็กลายมาเป็นนักรบผู้แข็งแกร่งอย่างแท้จริง และสามารถปล่อยลำแสงออกมาได้ โดยในเวลาที่ โอโตริ เก็น แปลงร่างเค้าจะใช้อุปกรณ์ที่เรียกว่า เลโอริงก์ แล้วตะโกนว่า "เลโอ" อุลตร้าแมนเลโอมีน้องชายนามว่า แอสตร้า คอยช่วยเหลือปราบสัตว์ประหลาดอยู่ด้วยในเวลาวิกฤต แต่แอสตร้าไม่มีร่างแปลงเป็นมนุษย์ เมื่อทั้งสองรวมพลังกันก็จะสามารถใช้ท่าไม้ตายประสานที่มีชื่อว่า อุลตร้าดับเบิ้ลแฟลชเชอร์ (Ultra Double Flasher) อันมีพลังทำลายล้างสูงอีกด้วย นอกจากจะมีอุลตร้าเซเว่นและน้องอย่างแอสตร้าคอยช่วยเหลือแล้ว อุลตร้าแมนเลโอยังมีอุลตร้าแมนคิงอีกคนที่คอยช่วยเหลือและได้มอบเสื้อคลุมอุลตร้าไว้ให้โดยปกติแล้วเสื้อคลุมจะอยู่ในรูปของกำไลที่แขนซ้ายของอุลตร้าแมนเลโอนั่นเอง
ประวัติ ข้อมูลของเลโอและแอสตร้า และความเป็นมาของดาว L77.
เลโอเป็นญาติกับพี่น้องอุลตร้า !!
ย้อนไปเมื่อประมาณ 2 แสนปีก่อน กลุ่มประชากรที่ย้ายรกรากจากดาว M78 เพื่อกระจายกำลังคอยปกป้องอวกาศได้ออกเดินทางลาจากดาวบ้านเกิดเมืองนอนของตนไป และดาวที่พวกเขาเหล่านั้นได้ไปเยือนและสร้างเป็นปราการแนวหน้าของพวกเขานั่น ก็คือ ดาว L77 แห่งราศีสิงห์ นั่นเอง ดังนั้นลูกหลานของพวกเขาที่ถือกำเนิดออกมาจึงกลายเป็นชาวดาว L77 ไปโดยปริยาย เมื่อเวลาผ่านไปเป็นเวลานานถึง 2 แสนปี จึงทำให้ผู้คนต่างพากันคิดว่าตระกูลอุลตร้ากับชาวดาว L77 นั้นเป็นคนละเผ่าพันธุ์กัน แต่อันที่จริงแล้วพวกเขาก็คือคนของตระกูลเดียวกัน. ซึ่งในปัจจุบันนี้มีเพียงอุลตร้าแมนคิงคนเดียวเท่านั้นที่รู้ถึงเรื่องนี้ ดังนั้นเขาจึงจัดให้เลโอกับแอสตร้าเป็นพวกเดียวกับพี่น้องอุลตร้า
เบรสเล็ท ( กำไรแขน ) คือ สัญลักษณ์ของเชื้อพระวงศ์บนดาว L77 แห่งราศีสิงห์ !!
เบรสเล็ทที่สวมอยู่ที่มือทั้งสองข้างของเลโอนั้น คือ สัญลักษณ์ของเชื้อพระวงศ์ที่สืบทอดต่อกันมาบนดาว L77 ซึ่งเดิมทีเลโอกับแอสตร้าจะพกติดตัวไว้คนละหนึ่งชิ้น แต่ช่วงที่ดาว L77 กำลังจะระเบิดนั้น แอสตร้าซึ่งจมอยู่ใต้ซากปรักหักพังก็ได้มอบเบรสเล็ทของตัวเองให้แก่เลโอ เพื่อเป็นของดูต่างหน้า ดังนั้นเลโอจึงมีเบรสเล็ทอยู่สองชิ้น
โซ่ตรวนซึ่งติดอยู่ที่ขาของแอสตร้านั้นถือเป็นหนึ่งในความภาคภูมิใจ !!
แอสตร้าคิดว่า แมกเมจิกเชน ( โซ่ตรวน ) ที่ล่ามอยู่ที่ขาของเขานั้นเปรียบเสมือนเป็นตราเกียรติยศในการต่อสู้ เวลาที่เขามองดูโซ่นี้ทีไรแล้วจะทำให้เขานึกถีงการต่อสู้กับมนุษย์ดาวแมกม่า และจะทำให้ไฟในการต่อสู้ของเขาลุกโชนขึ้นมา ตอนนี้โซ่เส้นนี้ก็เปรียบเสมือนส่วนหนึ่งของร่างกายเขาไปเสียแล้ว
เลโอมีระยะเวลาต่อสู้น้อยกว่าพี่น้องอุลตร้าคนอื่น!!
เลโอเป็นนักรบที่มาจากดาว L77 แน่นอนว่าระยะเวลาต่อสู้ของเขาต้องน้อยกว่าคนอื่นๆ เนื่องจากการแปลงร่างและต่อสู้ในแต่ละครั้งของเลโอนั้นต้องใช้พลังมากกว่าพี่น้องอุลตร้าคนอื่นๆ ทำให้ระยะเวลาแปลงร่างของเลโอนั้นอยู่แค่ 2.40 นาทีเท่านั้นเอง ส่วนแอสตร้าก็มีเวลาต่อสู้เท่ากันเพราะในกรณีข้างต้น
ความสูง : 52 เมตร
น้ำหนัก : 48,00ตัน
อายุ : 10,000 ปี
ความเร็วในการบิน : 7 มัค
ความเร็วในการวิ่ง : 800 กิโลเมตร
ความเร็วในการเคลื่อนที่ในน้ำ : 150 น็อต
พลังกระโดด : 1,000 เมตร
พลังแขน : ยกวัตถุที่มีน้ำหนัก 200,000 ตัน ได้แบบสบายๆ
ดาวบ้านเกิด : ดาว L77 หมู่ดาวราศีสิงห์
อาวุธท่า&amp;ไม้ตาย : เลโอคิ๊ก,บอดี้บูมเมอร์แรงก์,เลโอนุนจัค(กระบองสองท่อน),ลำแสงสปาร์ค,อุลตร้าดับเบิ้ลแฟลชเชอร์(ต้องใช้ร่วมกับแอสตร้าหรือซีโร่)
อุปกรณ์แปลงร่าง: เลโอริงก์ (Leo Ring)
ร่างมนุษย์ : โอโตริ เก็น
ยานรบและพาหนะของหน่วย MAC.
มัคเคิลทีโคะ 1 (タカトクトイス マッキー１号)
แมคแคล 2 (マッキー2号)
แมคแคล 3 (マッキー3号)
แมคแคลมาย (マックモール)
แมคแคลShark(マックシャーク)
อุลตร้าแมน 80
อุลตร้าแมน 80 (ウルトラマン80, Urutoraman Eitī?) เป็นทีวีซีรีส์ชุดที่ 9 ของทีวีซีรีส์อุลตร้าซีรีส์ ออกอากาศครั้งแรกเมื่อวันที่ 2 เมษายน พ.ศ. 2523 ถึงวันที่ 25 มีนาคม พ.ศ. 2524 มีจำนวนตอนทั้งหมด 50 ตอน เป็นผลงานทีวีซีรีส์ชุดที่ 9 และเป็นผลงานลำดับที่ 2 ของอุลตร้าซีรีส์ระยะที่ 3
อุลตร้าแมน 80.
นักรบอุลตร้าจาก เนบิวล่า M78 ดาวอุลตร้า นครแห่งแสง รูปแบบการต่อสู้จะเน้นการกระโดดโลดโผนและใช้ลำแสงต่อสู้เป็นหลัก ในการแปลงร่างนั้นต้องใช้ไบรท์สติ๊กในการแปลงร่างแล้วพูดว่า เอทตี้ เพื่อแปลงร่างเป็นอุลตร้าแมน 80
ยูเลี่ยน.
เจ้าหญิงจากดาวอุลตร้า เป็นเพื่อนสมัยเด็กของ 80 โดยได้หลบหนีราชากัลตันที่กำลังตามล่าอยู่ เมื่ออยู่ที่โลกมนุษย์สามารถจำแลงร่างกายเป็นมนุษย์ได้และได้ใช้ชื่อว่า โฮชิ เรียวโกะ โดยอุปกรณ์แปลงร่างคือไบรท์เบรสเล็ท กำไลข้อมือของยูเลี่ยนที่สามารถแปลงร่างได้
โรงเรียนมัธยมต้นซากุระงาโอกะ.
โรงเรียนมัธยมต้นซึ่งอยู่ในละแวกชานเมืองกรุงโตเกียวที่ ยามาโตะ ทาเคชิ มารับหน้าที่เป็นคุณครูประจำชั้นอยู่ที่นี่ ตั้งแต่ตอนที่ 13 เป็นต้นไปทั้งเหล่าครูบาอาจารย์และลูกศิษย์ของโรงเรียนนี้ก็จะไม่ปรากฏตัวให้เห็นในเรื่องอีก
ด้วยความที่เขาชอบทำอะไรเปิ่นๆ
เลยทำให้เขามักจะถูกรองผู้อำนวยการตักเตือนอยู่บ่อยๆ
แต่ว่าเขาก็คอยสอดส่องดูแลทั้งเหล่าคณาจารย์และลูกศิษย์เป็นอย่างดี
อีกทั้งยังเป็นผู้ที่เข้าใจในการทำงานของ ทาเคชิ ด้วย
เขาเป็นบุคคลเพียงคนเดียวในโรงเรียนนี้
ที่รู้ว่า ทาเคชิ ทำงานให้กับหน่วย UGM
แถมยังรู้จักมักคุ้นกับ กัปตันโอยามะ อีกด้วย
พร้อมกับทาเคชิ เธอได้รับหน้าที่ให้เป็นคุณครูสอนวิชาพละ โดยเธอได้แสดงลีลายิมนาสติกชั้นยอด ให้ทุกคนได้เห็นเป็นที่ประจักษ์ในพิธีปฐมนิเทศ อีกทั้งเธอยังเป็นผู้ที่มีพรสวรรค์ในการบรรเลงเปียโนอีกด้วย แต่สิ่งที่เธอไม่ถนัดก็คือเรื่องการทำอาหาร ดูเหมือนว่าเธอจะมีใจให้กับ ทาเคชิ อยู่ไม่น้อย แต่อยู่ๆความสัมพันธ์ของทั้งคู่ก็ตัดบทจบลงไป พร้อมกับช่วงที่จบ "ภาคโรงเรียน"
นักเรียนชั้น มัธยมต้นปีที่ 1 ห้อง E.
มักจะชอบคิดอะไรต่อมิอะไรเป็นทฤษฎีไปหมดเสียทุกเรื่องและยังเป็นที่ชื่นชอบของพวกเพื่อนๆในชั้นเรียน
เขามีความรู้สึกผูกผันทางใจกับ อาโอยามะ มิลี่
ซึ่งเป็นเด็กนักเรียนที่เพิ่งจะย้ายเข้ามาใหม่ในตอนที่ 12
ต่อมาเขาได้ทำงานเป็นนักวิจัยในมหาวิทยาลัย
สมาชิกของ UGM (Utility Government Members).
ทีมผู้ชำนาญการทางด้านปรากฏการณ์ประหลาดและสัตว์ประหลาดที่สังกัดอยู่ภายใต้ "กองกำลังพิทักษ์โลก UNDA ( United Nations Defense Army )" ซึ่งเป็นหน่วยงานทางทหารขององค์การสหประชาชาติที่ทำหน้าที่ควบคุมดูแลกองกำลังทหารของนานาประเทศทั่วโลก
UNDA จะมีฐานทัพกระจายอยู่ตามภูมิภาคต่างๆทั่วทุกทวีปอันได้แก่ แคนาดา , อเมริกา , ยุโรปเหนือ , ยุโรปตอนกลาง , เอเซีย , ตะวันออกไกล ( ญี่ปุ่น ) , ออสเตรเลีย , แอฟริกา และยังมีฐานทัพบนดวงจันทร์อีกด้วย
ภายในอาณาบริเวณฐานทัพภาคพื้นตะวันออกไกลอันกว้างใหญ่ที่ตั้งอยู่ในเมืองอัทสึกิ จังหวัดคานางาวะ จะประกอบไปด้วยฐานทัพของหน่วย UGM หรือก็คือห้องบัญชาการของพวกเจ้าหน้าที่หน่วย UGM ที่มีอุปกรณ์อิเล็กทรอนิกส์อันทันสมัยตระเตรียมเอาไว้อย่างครบครัน และศูนย์สังเกตการณ์อวกาศที่มีข้อมูลทั่วทั้งอวกาศเก็บรวบรวมเอาไว้มากมาย รวมถึงห้องปฏิบัติการวิเคราะห์ , ศูนย์ฝึกและสนามซ้อมยิงปืนกลางแจ้งสำหรับเจ้าหน้าที่หน่วย UGM และกองกำลังพิทักษ์โลก อีกทั้งยังมีโรงเก็บยานยนต์กลไกต่างๆที่อยู่ทั้งบนดินและใต้ดิน , ทางรันเวย์สำหรับเครื่องบินรบ , หอบังคับการบิน , ช่องปล่อยยานสเปซมามี่ จัดเตรียมไว้อย่างเพียบพร้อม หลังจากที่ฐานทัพแห่งนี้ถูก ซาลด้อน ทำลายไปบางส่วน ฐานทัพ UGM จึงได้ย้ายมาตั้งในอาคารแห่งใหม่ที่มีรูปร่างเป็นตัวอักษร UGM อนึ่งเจ้าหน้าที่ที่ประจำการอยู่ในฐานทัพภาคพื้นตะวันออกไกลของ UNDA จะมีอยู่ทั้งหมด 2,000 นาย โดย 30 % ในจำนวนนั้นจะเป็นเจ้าหน้าที่หญิง
หลังจากที่ รองกัปตัน อิโต้ มารับตำแหน่งแล้วเขาก็จะคอยสั่งการอยู่ที่ศูนย์บัญชาการเป็นหลักนอกจากนั้นเขายังมีความสามารถในการต่อสู้ที่สูงมากถึงขนาดจัดการกับ มนุษย์ดาวกอร์กอน ได้ด้วยตัวเองแถมยังเป็นคนที่ช่างสังเกตโดยจะเห็นได้จากการที่เขาสามารถมองตัวจริงของ ทาเคชิ ออก และเป็นคนที่ห้ามไม่ให้เขาแปลงร่างอีก
UGM.
UGM มีชื่อเต็มว่า Utility Government Members เป็นทีมผู้ชำนาญการทางด้านปรากฏการณ์ประหลาดและสัตว์ประหลาดที่สังกัดอยู่ภายใต้ กองกำลังพิทักษ์โลก UNDA (地球防衛軍UNDA) United Nations Defense Army ซึ่งเป็นหน่วยงานทางทหารขององค์การสหประชาชาติที่ทำหน้าที่ควบคุมดูแลกองกำลังทหารของนานาประเทศทั่วโลก
UNDA จะมีฐานทัพกระจายอยู่ตามภูมิภาคต่างๆทั่วทุกทวีปอันได้แก่ แคนาดา , อเมริกา , ยุโรปเหนือ , ยุโรปตอนกลาง , เอเซีย , ตะวันออกไกล (ญี่ปุ่น) , ออสเตรเลีย , แอฟริกา และยังมีฐานทัพบนดวงจันทร์อีกด้วย
เขื่อนแม่งัดสมบูรณ์ชล
เขื่อนแม่งัดสมบูรณ์ชล เป็นเขื่อนที่สร้างขึ้นตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร เดิมชื่อว่า เขื่อนแม่งัด ตั้งอยู่บนลำน้ำแม่งัด สาขาแม่น้ำปิง ตำบลช่อแล อำเภอแม่แตง จังหวัดเชียงใหม่ และยังตั้งอยู่ในอุทยานแห่งชาติศรีลานนา สำหรับทางเข้าเขื่อนอยู่ประมาณหลักกิโลเมตรที่ 41 บนทางหลวงแผ่นดินหมายเลข 107 (สายเชียงใหม่-ฝาง) เลี้ยวขวาไปอีกประมาณ 11 กิโลเมตร
เขื่อนแม่งัดเริ่มก่อสร้างเมื่อปี พ.ศ. 2520 โดยกรมชลประทาน การก่อสร้างตัวเขื่อนแล้วเสร็จเมื่อปี พ.ศ. 2527 ต่อมา กฟผ. ได้เข้ามาดำเนินการก่อสร้างโรงไฟฟ้าพลังน้ำในปี พ.ศ. 2528 แล้วเสร็จในปีเดียวกัน
พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ พระราชทานนามเขื่อนว่า เขื่อนแม่งัดสมบูรณ์ชล เมื่อวันที่ 16 มกราคม พ.ศ. 2529 และเสด็จพระราชดำเนินทรงประกอบพิธีเปิดเขื่อน เมื่อวันที่ 22 กุมภาพันธ์ พ.ศ. 2529
ม.จ. อากาศดำเกิง
หม่อมเจ้าอากาศดำเกิง
ม.จ.อากาศดำเกิง รพีพัฒน์
ม.จ.อากาศดำเกิง
ประเทศสาธารณรัฐไอซ์แลนด์
พาไพรัส (กระดาษ)
กระดาษพาไพรัส  เป็นกระดาษทำจากลำต้นกกอียิปต์ (พาไพรัส) ซึ่งเป็นกกชนิดหนึ่ง และเป็นที่มาของ "paper" ซึ่งแปลว่ากระดาษ กระดาษพาไพรัสยืดหยุ่นและคงต่อสภาพอากาศอันแห้งแล้งของอียิปต์ได้ดี
กระดาษพาไพรัสทำโดยการเฉือนต้นกกอียิปต์บาง ๆ ตามแนวยาวแล้วนำไปตากแดด นำลำเลียงของลำต้นจะทำให้เยื่อไม้ติดกันเป็นแผ่น ส่วนขนาดก็จะขึ้นอยู่กับจำนวนแผ่นของลำต้น เมื่อเสร็จแล้วก็ม้วนเก็บไว้ได้
ปาปิรัส
ต้นปาปิรัส
อำเภอภูเรือ
ภูเรือ เป็นอำเภอหนึ่งของจังหวัดเลย
อำเภอภูเรือตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
ท้องที่อำเภอภูเรือแต่เดิมนั้นเป็นส่วนหนึ่งของอำเภอท่าลี่ อำเภอเมืองเลย และอำเภอด่านซ้าย ต่อมาเมื่อวันที่ 15 ตุลาคม พ.ศ. 2511 จึงได้มีประกาศกระทรวงมหาดไทยให้แยกบางตำบลของทั้ง 3 อำเภอออกมาตั้งเป็น กิ่งอำเภอภูเรือ และต่อมาเมื่อวันที่ 1 เมษายน พ.ศ. 2517 อำเภอภูเรือจึงได้รับการยกฐานะขึ้นเป็น อำเภอภูเรือ ตามพระราชกฤษฎีกาลงวันที่ 28 มีนาคม
อำเภอภูเรือแบ่งเขตการปกครองย่อยออกเป็น 6 ตำบล 47 หมู่บ้าน ได้แก่
ท้องที่อำเภอภูเรือประกอบด้วยองค์กรปกครองส่วนท้องถิ่น 7 แห่ง ได้แก่
ปาปิรุส
กกอียิปต์
กกอียิปต์ หรือ พาไพรัส เป็นพืชน้ำชนิดหนึ่ง ที่เติบโตในพื้นที่ราบลุ่มริมแม่น้ำไนล์ เป็นพืชในวงศ์ Cyperaceae
กกอียิปต์จัดอยู่ในกลุ่มไม้ล้มลุกหลายฤดู ส่วนของลำต้นอยู่ใต้ดิน ลักษณะภายนอกดูคล้ายกกลังกา แต่จะสูงและใหญ่กว่า ลำต้นตรงและขึ้นเป็นกอ ลำต้นส่วนที่โผล่ขึ้นพ้นผิวดินยาวประมาณ 1.2 - 2.40 เมตร ส่วนปลายของลำต้นมีริ้วรูปร่างกลมยาวออกจากส่วนปลายของลำต้นประมาณ 12 - 24 เซนติเมตร ในหนึ่งต้นมีประมาณ 50 - 100 เส้น ออกดอกเป็นช่อ มีสีน้ำตาลแดง
เนื้อต้นไม้ มีลักษณะชุ่มน้ำ และ เหนียวมีความสามารถในการตีเป็นเส้นและเชื่อมต่อด้วยยางของมันเอง สมัยโบราณ ชาวอียิปต์ในสมัยโบราณนำมาทำเป็นกระดาษ จะนำมาตากทำเป็นกระดาษและสานเป็นหลังคาบ้านและประดิษฐ์เป็นเครื่องใช้อื่น ๆ
กกอียิปต์มีสรรพคุณทางยาต่างๆ เช่นใบและดอก แก้อาเจียน ถ่ายพิษไข้ ยาระบายอ่อน ๆ
ลำต้น นำมาตีด้วยไม้ นำน้ำยางมาสมานแผลโดยใช้ หรือนำลำต้นที่ตีเป็นเส้น มาดามกับโคลนเพื่อเป็นการเข้าเฝือก
ปัจจุบันนำมาปลูกเป็นไม้ประดับ กกอียิปต์เจริญเติบโตได้ดีในพื้นที่ชื้นแฉะ ความต้องการแสงระดับปานกลาง ขยายพันธุ์โดยการแตกหน่อ
เดชา บ้านกล้วยยิม
อักษรยุโรปโบราณ
พาไพรัส (แก้ความกำกวม)
พาไพรัส สามารถหมายถึง
ศาลเจ้าคาซูงะ
ศาลเจ้าคาซูงะ  เป็นศาลเจ้าชินโตในเมืองนาระ จังหวัดนาระ ประเทศญี่ปุ่น สร้างขึ้นเมื่อ พ.ศ. 1311 และได้มีการซ่อมแซมอีกหลายครั้ง ศาลเจ้าแห่งนี้เป็นศาลเจ้าประจำตระกูลฟูจิวาระ และยังได้รับการยกย่องจากองค์การยูเนสโกให้เป็นมรดกโลกแห่งหนึ่งด้วย
ปาปุรอส
ปาปุรัส
ปาปิรอส
อำเภอปากชม
ปากชม เป็นอำเภอหนึ่งของจังหวัดเลย
อำเภอปากชมมีอาณาเขตติดต่อกับเขตการปกครองข้างเคียงดังนี้
อำเภอปากชม เดิมเป็นตำบลหนึ่งขึ้นอยู่กับอำเภอเชียงคาน จังหวัดเลย เนื่องจากสภาพภูมิประเทศของตำบลปากชมเป็นเขตทุรกันดาร การคมนาคมไม่สะดวก ประกอบกับเขตการปกครองของอำเภอเชียงคานกว้างขวางเกินไป จังเป็นปัญหาด้านการปกครอง กระทรวงมหาดไทยจึงได้ประกาศยกฐานะตำบลปากชม และตำบลใกล้เคียงอีก 2 ตำบล คือ ตำบลเชียงกลม และตำบลหาดคัมภีร์ ขึ้นเป็น กิ่งอำเภอปากชม ในวันที่ 1 กันยายน พ.ศ. 2510 โดยมีผลตั้งแต่วันที่ 26 กันยายน ปีเดียวกัน
และอีก 4 ปี ต่อมากล่าวคือเมื่อวันที่ 17 พฤศจิกายน พ.ศ. 2514 รัฐบาลในขณะนั้นได้ออกพระราชกฤษฎีกายกฐานะกิ่งอำเภอปากชม ขึ้นเป็น อำเภอปากชม จึงมีฐานะเป็นอำเภอหนึ่งของจังหวัดเลย ซึ่งมีสภาพภูมิประเทศเป็นอำเภอชายแดน มีอาณาเขตติดต่อกับสาธารณรัฐประชาธิปไตยประชาชนลาว โดยมีแม่น้ำโขงเป็นแม่น้ำแสดงการแบ่งเขตแดน เนื่องจากพื้นที่อำเภอปากชมเป็นเขตงานที่ผู้ก่อการร้านปฏิบัติการแทรกซึม และบ่อนทำลายทั้งทางด้านการทหาร และด้านการเมืองอย่างรุนแรง กองอำนวยการรักษาความมั่นคงภายในราชอาณาจักร (กอ.รมน.) ร่วมกับกระทรวงมหาดไทย จึงได้กำหนดให้อำเภอปากชมเป็นอำเภอตัวอย่าง ตามแนวความคิดในการต่อสู้เพื่อเอาชนะคอมมิวนิสต์ยุทธการที่ 115 กอ.รมน. ตั้งแต่ 1 ตุลาคม พ.ศ. 2519 ซึ่งต่อมาได้มีการปรับปรุงแนวความคิดการปรับปรุงอำเภอให้เป็นอำเภอราษฎร์รัฐพัฒนา (อ.รรพ.) ของ กอ.รมน.
อำเภอปากชมแบ่งเขตการปกครองย่อยออกเป็น 6 ตำบล 50 หมู่บ้าน ได้แก่
ท้องที่อำเภอปากชมประกอบด้วยองค์กรปกครองส่วนท้องถิ่น 8 แห่ง ได้แก่
หม่อมราชวงศ์สิริกิติ์ กิติยากร
แคว้นปิเอมอนเต
วิกิพีเดียภาษาปีเยมอนเต
วิกิพีเดียภาษาปีเยมอนเต เป็นสารานุกรมวิกิพีเดียที่จัดทำขึ้นในภาษาปีเยมอนเต เริ่มสร้างเมื่อเดือนมีนาคม พ.ศ. 2549 ปัจจุบันวิกิพีเดียภาษาปีเยมอนเตมีบทความมากกว่า 49,800 บทความ (ธันวาคม 2554)
โอเอซิส (วงดนตรี)
โอเอซิส  เป็นวงดนตรีร็อกจากแมนเชสเตอร์ ในปี 1991 ซึ่งสมาชิกบางส่วนมาจากวง "The Rain" มีสมาชิกดั้งเดิมอันได้แก่ เลียม แกลลาเกอร์ (ร้องนำ), พอล "โบนเฮ้ด" อาร์เธอร์ (กีตาร์), พอล "กวิ๊กซี่" แม็คเกวียน (กีตาร์) และ โทนี่ แม็คคารอล (กลอง) พวกเขาได้ชักชวนพี่ชายของเลียม โนล แกลลาเกอร์ (มือกีตาร์และร้องนำ) เป็นสมาชิกลำดับที่ห้าของวง และวงก็ได้ตัดสินใจไลน์อัพจนถึงเดือนเมษายน 1995
โอเอซิสเซ็นสัญญาเป็นศิลปินกับสังกัดค่ายเพลงอิสระ "Creation Records" ในปี 1993 และปล่อยสตูดิโออัลบั้มแรกของวง "Definitely Maybe" (1994) ปีถัดมาทางวงก็ได้ปล่อยสตูดิโออัลบั้มลำดับที่สอง "(What's the Story) Morning Glory?" (1995) โทนี แม็คคารอล มือกลองของวงลาออกอย่างไม่ทราบสาเหตุและได้แอลัน ไวต์ มือกลองจากวงร็อคอังกฤษ "Starclub" เข้ามาแทนที่ ท่ามกลางการแข่งขันชิงความเป็นใหญ่ในทำเนียบเพลงชาร์จเพลงกับวงบริตป็อป "เบลอ"
สองพี่น้องตระกูลแกลลาเกอร์ให้ความสำคัญกับหนังสือพิมพ์ที่มีการเขียนข้อพิพาทสำหรับสองพี่น้องและการใช้ชีวิตที่ดูป่าเถื่อน ในปี 1997 โอเอซิสปล่อยสตูดิโออัลบั้มลำดับที่สาม , "Be Here Now" (1997) นับได้ว่าเป็นอัลบั้มเพลงที่ขายได้รวดเร็วนับตั้งแต่วันปล่อยอัลบั้มในวงการชาร์จเพลงอังกฤษ ควาามนิยมของอัลบั้มนับว่าได้เสียงตอบรับอย่างดีมากนัก แม็คเกวียน และ อาร์เธอร์ได้ลาออกจากจากวง ในปี 1999 และวงก็ได้ปล่อยอัลบั้มสตูดิโอลำดับที่สี่ "Standing on the Shoulder of Giants" (2000) หลังการลาออกของอาร์เธอร์และแมคเกวียน ได้ถูกแทนที่ด้วย เจม อาเชอร์ มือกีตาร์และฟรอนแมนท์จากวง "Heavy Stereo" และแอนดี้ เบลล์มือกีตาร์และฟร้อนแมนวง "Hurricane No. 1" ซึ่งทั้งคู่ยังมีส่วนช่วยในการทัวร์คอนเสิร์ตโปรโมทอัลบั้มชุดที่ 4 และทำให้อัลบั้มชุดนี้ประสบความสำเร็จในระดับที่พึงพอใจ อัลบั้มชุดที่ห้าของพวกเขา "Heathen Chemistry" (2002) โนล แกลลาเกอร์มีการเข้มงวดมากขึ้นโดยสมาชิกทั้งหมดมีส่วนร่วมในการทำอัลบั้มนี้ ในปี 2004 ทางวงได้มือกลองวง "The Who" แซค สตาร์กี้ แทนที่แอลัน ไวต์และก็ได้วางจำหน่ายอัลบั้มชุดที่หก "Don't Belive the Truth" (2005) นับได้ว่าประสบความสำเร็จอย่างกว้างขวาง
หลังจากปล่อยอัลบั้มชุดที่เจ็ด "Dig Out Your Soul" (2008) เป็นที่เรียบร้อยแล้ว สตาร์กี้มือกลองก็ได้ลาออก และถูกแทนที่ด้วยคริส ชาร็อคส์ ซึ่งนับได้ว่าเป็นการทัวร์คอนเสิร์ตครั้งสุดท้ายของวง ระหว่างการทัวร์คอนเสิร์ตของสองพี่น้องตระกูลแกลลาเกอร์ก็ทวีความรุนแรงมากขึ้นหลังจากนั้น โนล แกลลาเกอร์ประกาศชี้แจงในเดือนสิงหาคม 2009 ว่าเขาต้องการจะออกจากวงหลังจากทะเลาะกับเลียมในงานเทศกาลดนตรี โดยวงที่ประกอบไปด้วยสมาชิกที่ยังคงหลงเหลืออยู่นำโดยเลียม แกลลาเกอร์ตัดสินใจที่จะทำงานดนตรีต่อโดยใช้ชื่อวง "Beady Eye" ก่อนที่จะยุบวงลงในปี ค.ศ. 2014 , ขณะที่โนล แกลลาเกอร์อยากทำวงดนตรีเพลงแยกออกมากซึ่งต่อมาก็คือ "Noel Gallagher's High Flying Birds
โอเอซิสยังติดลำดับที่แปดในชาร์ตซิงเกิ้ลของอังกฤษ และติดลำดับที่แปดของชาร์ตอัลบั้มอังกฤษ และได้ลำดับที่สิบห้าใน "NME Awards" และลำดับที่เก้าของ "Q Awards" และลำดับที่สี่ของ "MTV Europe Music Awards" และลำดับที่หกของ "Brit Awards" และในปี 2007 ยังได้รางวัลผลงานโดดเด่น และยังได้อัลบั้มที่ดีในช่วงสามสิบปีคัดเลือกโดย "BBC Radio 2" อีกทั้งเขายังได้รับการเสนอชิงชื่อจาก รางวัลแกรมมี ถึงสามครั้ง ในปี 2009 วงมียอดขายประมาณ 70 ล้านแผ่นทั่วโลก อีกทั้งวงยังได้รับการระบุในหนังสือกินเนสส์บุ๊คในปี 2010 "10 วงดนตรีที่ติดชาร์จท็อปเป็นเวลายาวนาน" โดยไม่มีเคยมีมาก่อนสำหรับการติดอันดับ 22 เป็นเวลา 10 สัปดาห์ของอังกฤษ กินเนสส์บุ๊คยังกล่าวว่าเป็นวงดนตรีที่ประสบความสำเร็จในช่วงปี 1995 ถึง 2005 โดยกินเวลาไปถึง 765 สัปดาห์ในการติดท็อป 75 ซิงเกิ้ลและชาร์จอัลบั้ม.
ก่อตั้งวงและยุคเริ่มแรก : 1991 - 1992.
สมาชิกบางส่วนมาจากวงดนตรี "The Rain" ซึ่งประกอบไปด้วย พอล แม็คเกวียน (มือเบส / กีตาร์), พอล "โบนเฮ้ด" อาร์เธอร์ (มือกีตาร์), โทนี่ แม็คคารอล (มือกลอง) และ คริส ฮัตตัน (ร้องนำ) ฮัตตันไม่พอใจ , อาเธอร์สนิทสนมกับเลียม แกลลาเกอร์จึงเอามาแทนที่ โดยเลียมแนะนำว่าชื่อควรจะเปลี่ยนเป็นโอเอซิส การเปลี่ยนแปลงชื่อนี้ได้แรงบันดาลใจจากโปสเตอร์ทัวร์ของวงดนตรี "Inspiral Carpets" ที่อยู่ในห้องของพี่ชายของเขา หนึ่งในสถานที่ทัวร์คอนเสิร์ตที่โปสเตอร์ระบุไว้คือ โอเอซิส เลซัว เซนเตอร์ ใน สวิทดอน , วิสไชน์
และเป็นการเล่นโชว์ครั้งแรกของโอเอซิสในวันที่ 18 สิงหาคม 1991 ในคลับบอร์ดว็อก ที่แมนเชสเตอร์ เลียมน้องชายของโนล แกลลาเกอร์ ยังเป็นเด็กยกเครื่องดนตรีให้กับวง "Inspiral Carperts" โนลต้องการดูผลงานการเล่นของน้องชาย โนลและเพื่อนของเขาคิดว่าโอเอซิสยังทำได้ไม่ดี เขาเริ่มคิดท่าทางเป็นไปได้จะอยู่วงดนตรีของน้องเขาเองซึ่งเป็นทางออกที่ดีสำหรับผลงานชุดเพลงของเขาที่เขาแต่งเนื้อเพลงเป็นเวลาหลายปี โนลเข้าวงโอเอซิสและเขาก็ได้รับการคัดเลือกจากสมาชิกในวงให้เป็นนักแต่งเพลงและเป็นหัวหน้าวง และพวกเขาก็เริ่มที่จะแสวงหารายให้กับวง "เขาเขียนเพลงมากมาย" อาร์เธอร์เล่า "เมื่อเขาอยู่ในวงเดียวกับพวกเรา เขาเหมือนจรวด ในทันตาเขาเต็มไปด้วยความคิด" โอเอซิสภายใต้ โนล แกลลาเกอร์ มีฝีมือดนตรีที่เรียบง่ายกับอาร์เธอร์และแม็คเกวียนพวกเขาต่างเริ่มกันเล่นคอร์ดกีตาร์และบันทึกเสียงเบส แม็คคารอลก็เริ่มศึกษาจังหวะพื้นฐานของโน้ต โอเอซิสสร้างเสียงเพลง "ที่เต็มด้วยไปด้วยความซับซ้อนแต่แฝงไปด้วยความสวยงามมากมาย"
Definitely Maybe: 1993–1994.
หลังจากเริ่มแสดงสดมาได้ปีกว่า , พวกเขาก็หมั่นฝึกซ้อมและเริ่มอัดเพลงเดโม่ (ซึ่งต่อมาก็คือเทปเดโม "Live Demonstration") และวงก็เงียบพักหายไปช่วงพฤษภาคม 1993 จนพวกเขาถูกอแลน แม็คจีผู้บริหารค่ายเพลง Creation Records โอเอซิสถูกชักชวนให้ไปเล่นในคลับ King Tut's Wah Wah Hut ใน กลาสโกว์ , สก็อตแลนด์ โดยวง Sister Lovers พวกเขายังแบ่งบันไปให้ใช้ห้องอัดของพวกเขาได้ , โอเอซิสพร้อมกับกลุ่มเพื่อน , พวกเขาหาเงินที่จะเช่ารถตู้ได้ที่สามารถเดินทางไปกลาสโกว์ เมื่อเขามาถึง , พวกเขาถูกปฏิเสธหน้าทางเข้าเนื่องจากพวกเขาไม่อยู่ในรายชื่อ และมีรายงานว่าโอเอซิสเกิดทะเลาะที่ไม่ได้เข้าไปข้างใน (ทั้งสองวงรวมทั้ง เอ็มจีได้แถลงการณ์เกี่ยวกับความแข้งแย้งเกี่ยวกับพวกเขาที่ต้องการเข้าไปข้างในคลับ พวกเขาได้เล่นเป็นวงเปิดพวกเขาประทับใจเอ็มจีอย่างมาก โดยเขาอยู่ที่นั่นเพื่อดูวง "18 Wheeler" หนึ่งในวงดนตรีของพวกเขา , ในคืนนั้น เอ็มจีรู้สึกประทับใจอย่างมากกับการเล่นโชว์ , โดยเขาเสนอให้ยอมรับข้อตกลง , แต่เขาก็ไม่ได้เซ็นสัญญาจนหลายเดือนต่อมา และมีปัญหากับความปลอดภัยกับข้อตกลงของชาวอเมริกัน "เอ็มจี" โอเอซิสได้ข้อสรุปด้วยการเซ็นสัญญาเป็นศิลปินกับ โซนี่ ซึ่งต่อมาได้รับการอนุญาตเป็นศิลปินใน Creation Records ในสหราชอาณาจักรในเวลาต่อมา หลังจากนั้นพวกเขาได้ปล่อยแผ่นเสียง White Label เดโม่เพลง "Columbia" , ผลงานเพลงซิงเกิ้ลแรก "Supersonic" ถูกวางจำหน่ายในเดือนเมษายน 1994 ติดอันดับที่ 31 ในชาร์จเพลงของสหราชอาณษจักร หลังจากนั้นก็ได้ปล่อยซิงเกิ้ลที่ 2 "Shakermaker" ประสบความสำเร็จแต่โอเอซิสถูกฟ้องร้องโดย โรเจอร์ คุกส์ , โรเจอร์ กรีนอะเวย์ , บิล เบคเกอร์ , บิลลี่ เดวิดที่มีดนตรีละม้ายคล้ายคลึงกับเพลง I'd Like To Teach The World To Sing จากวงดนตรี The New Seekers โดยโอเอซิสได้จ่ายค่าเสียหายไปจำนวน 500,000 ดอลลาห์ ซิงเกิ้ลที่สามของพวกเขา "Live Forever" เป็นเพลงแรกของพวกเขาที่ติดหนึ่งในสิบในชาร์จของสหราชอาณาจักร หลังจากที่มีปัญหาในการอัดเพลง , ผลงานสตูดิโออัลบั้มชุดแรก "Definitely Maybe" ถูกวางจำหน่ายเมื่อเดือนกันยายน 1994 และขึ้นแท่นอันดับหนึ่งในชาร์จสหราชอาณาจักรและกลายเป็นอัลบั้มเปิดตัวชุดแรกที่ขายได้อย่างรวดเร็วในสหราชอาณาจักร
นับว่าเป็นปีที่มีการแสดงสดและการอัดเพลงอย่างต่อเนื่อง อีกทั้งมีการใช้ชีวิตที่หรูหราฟุ่มเฟื่อย มีการโทรเข้าหาวงจำนวนมาก พวกเขาได้ทำงานในลอส แองเจอลิสในเดือนกันยายน 1994 และนำไปสู่การแสดงของเลียม แกลลาเกอร์ที่ไม่เหมาะในระหว่างที่เขาเห็นความน่ารังเกียจของผู้ชมชาวอเมริกันและเลียมก็ตีโนลด้วยกลอง เหตุการณ์ที่เกิดขึ้นทำให้โนลเกิดอารมณ์เสียและทำให้เขาลาออกจากวงอย่างชั่วคราวหลังจากนั้นก็โนลก็บินไปยังซานฟรานซิสโก (ซึ่งต่อมาโนลได้นำไปแต่งเป็นเพลง "Talk To Night")
อำเภอท่าลี่
ท่าลี่ เป็นอำเภอหนึ่งของจังหวัดเลย เป็นที่ตั้งของสะพานมิตรภาพน้ำเหืองซึ่งเชื่อมระหว่างอำเภอท่าลี่ จังหวัดเลย กับแก่นท้าว แขวงไชยบุรี ประเทศลาวและจุดผ่านแดนถาวรสะพานมิตรภาพแม่น้ำเหือง ซึ่งสามารถเดินทางไปยังเมืองแก่นท้าวและเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนามและจีน
อำเภอท่าลี่มีอาณาเขตติดต่อกับอำเภอข้างเคียงดังต่อไปนี้
อำเภอท่าลี่ มีประวัติความเป็นมาตั้งแต่สมัยใดสืบได้ความไม่แน่ชัดมีผู้เล่าต่อๆ กันมาว่าชาวอำเภอท่าลี่ อพยพมาจากพื้นที่จังหวัดอุตรดิตถ์บ้างจากเมืองปากลาย สาธารณรัฐประชาธิปไตยประชาชนลาวบ้างมาตั้งถิ่นฐานอยู่บริเวณริมน้ำคานเป็นแหล่งน้ำที่มีปลาอุดมสมบูรณ์ชาวบ้านมีเครื่องดักจับปลาอยู่ชนิดหนึ่งที่สานด้วยไม้ไผ่เรียกชื่อว่าลีหรือหลี่ จากนั้นก็มีราษฎรจากท้องถิ่นอื่นได้อพยพเข้ามาอยู่บ้านท่าลี่มากขึ้น ตามลำดับจึงได้ชื่อว่าบ้านลี่หรือบ้านท่าลี่และได้ตั้งเป็นอำเภอท่าลี่ขึ้นเมื่อ พ.ศ. 2432  มีราชบุตรเป็นผู้ปกครองอำเภอท่าลี่เป็นคนแรก
เมื่อปี พ.ศ. 2440 ได้มีการเปลี่ยนแปลงระเบียบการปกครองตามพระราชบัญญัติการปกครองท้องที่ ร.ศ.116 ขึ้นเป็นแบบมณฑลเทศาภิบาลโดยการแบ่งการปกครองเป็น  3 อำเภอ คือ อำเภอกุดป่อง (อำเภอเมืองเลยปัจจุบัน)อำเภออาฮีและอำเภอนากอก (เสียดินแดนให้แก่ฝรั่งเศสเมื่อปี พ.ศ. 2446 ปัจจุบันเป็นอำเภอหนึ่งของจังหวัดลานช้าง สาธารณรัฐประชาธิปไตยประชาชนลาว) เมืองเลยขึ้นกับมลฑลอุดร
เมื่อปี พ.ศ. 2442 ได้มีการก่อสร้างศาลากลางจังหวัดเลยขึ้นบริเวณริมฝั่งแม่น้ำเลยได้เปลี่ยนชื่อ“เมืองเลย” เป็น ”บริเวณน้ำเลย” เมื่อพ.ศ. 2449 - 2450 ได้เปลี่ยนชื่อจาก “บริเวณน้ำเลย” เป็น “บริเวณน้ำเหือง” โดยแบ่งเขต การปกครองออกเป็น 3 อำเภอ คือ อำเภอกุดป่อง อำเภอท่าลี่ อำเภออาฮี ต่อมาได้มีประกาศกระทรวงมหาดไทย ลงวันที่ 4 มกราคม 2450 ให้ยกเลิก ”บริเวณน้ำเหือง” ให้เป็น “เมืองเลย” กำหนดให้เขตประเทศเพียงริมฝั่งน้ำเหืองเท่านั้น อำเภออาฮีซึ่งติดกับน้ำเหืองยุบเป็นเพียงตำบลอาฮีซึ่งขึ้นตรงกับอำเภอท่าลี่ตั้งแต่บัดนั้นเป็นต้นมา
อำเภอท่าลี่แบ่งเขตการปกครองย่อยออกเป็น 6 ตำบล 41 หมู่บ้าน ได้แก่
ท้องที่อำเภอท่าลี่ประกอบด้วยองค์กรปกครองส่วนท้องถิ่น 6 แห่ง ได้แก่
ภาษาปีเยมอนเต